83 കേന്ദ്രങ്ങളില് വാക്സിനേഷന് കണ്ണൂര്: ജില്ലയില് ഇന്ന് 83 കേന്ദ്രങ്ങളില് 18 വയസിനു മുകളില് പ്രായമുള്ളവര്ക്ക് കോവിഡ് വാക്സിന് നല്കും.68 കേന്ദ്രങ്ങളില് കോവിഷില്ഡും, 15 കേന്ദ്രങ്ങളില് കോവാക്സിന് രണ്ടാം ഡോസുമാണ് നല്കുക. എല്ലാ സ്ഥലങ്ങളിലും സ്പോട്ട് രജിസ്ട്രേഷന് ആണ്. ഫോണ്: 82815 99680, 8589978405, 8589978401 0497 2700194 , 04972713437. ആര്ടിപിസിആര് പരിശോധന കണ്ണൂര്: ജില്ലയില് ഇന്ന് വിവിധ കേന്ദ്രങ്ങളില് മൊബൈല് ലാബ് സംവിധാനം ഉപയോഗിച്ച് സൗജന്യ കോവിഡ്19 ആര്ടിപിസിആര് പരിശോധന നടത്തും. പഞ്ചായത്ത് കമ്യൂണിറ്റി ഹാള് കാര്ത്തികപുരം, ചന്തപുര സാംസ്കാരിക നിലയം, ഗവ. ഹൈസ്കൂള് മയ്യില്, വയോജന വിശ്രമ കേന്ദ്രം കായലോട്, എല്സിഎം ലൈബ്രറി തൂവക്കുന്ന്, എന്നിവിടങ്ങളില് രാവിലെ 10 മുതല് ഉച്ചക്ക് രണ്ട് വരെയും രാമന്തളി പ്രാഥമികാരോഗ്യകേന്ദ്രം, കീഴ്പ്പള്ളി ബ്ലോക്ക് പ്രാഥമികാരോഗ്യകേന്ദ്രം, നാറാത്ത് പ്രാഥമികാരോഗ്യകേന്ദ്രം എന്നിവിടങ്ങളില് രാവിലെ 10 മുതല് ഉച്ചയക്ക് 12.30 വരെയും പരിശോധന നടത്തും. പാരിഷ് ഹാള് കരിക്കോട്ടക്കരി, കാരുണ്യ ക്ലിനിക് കുടുക്കിമൊട്ട, എട്ടിക്കുളം പ്രാഥമികാരോഗ്യകേന്ദ്രം എന്നിവിടങ്ങളില് ഉച്ച കഴിഞ്ഞ് രണ്ടു മുതല് നാലുവരെയും അഴീക്കോട് സാമൂഹ്യാരോഗ്യകേന്ദ്രത്തില് രാവിലെ 10 മുതല് ഉച്ചകഴിഞ്ഞ് മൂന്ന് വരെയുമാണ് പരിശോധന. പൊതുജനങ്ങള് ഈ സൗകര്യം ഉപയോഗപ്പെടുത്തണമെന്ന് ജില്ലാ മെഡിക്കല് ഓഫീസര് ആരോഗ്യം അറിയിച്ചു. 531 പേര്ക്ക് കോവിഡ് കണ്ണൂര്: ജില്ലയില് ഇന്നലെ 531 പേര്ക്ക് കോവിഡ് സ്ഥിരീകരിച്ചു. സമ്ബര്ക്കത്തിലൂടെ 511 പേര്ക്കും ഇതര സംസ്ഥാനത്ത് നിന്നെത്തിയ മൂന്ന് പേര്ക്കും 17 ആരോഗ്യ പ്രവര്ത്തകര്ക്കുമാണ് രോഗം സ്ഥിരീകരിച്ചത്. ടെസ്റ്റ് പോസിറ്റിവിറ്റി നിരക്ക് 8.14 ശതമാനമാണ്. ഇതോടെ ജില്ലയില് ഇതുവരെ റിപ്പോര്ട്ട് ചെയ്യപ്പെട്ട കോവിഡ് പോസിറ്റീവ് കേസുകള് 271436 ആയി. ഇവരില് 311 പേര് ഇന്നലെ രോഗമുക്തി നേടി. അതോടെ ഇതിനകം രോഗം ഭേദമായവരുടെ എണ്ണം 264634 ആയി. 1891 പേര് കോവിഡ് മൂലം മരിച്ചു. 3732 പേര് ചികിത്സയിലാണ്.